In comunicatul remis presei de Institutul Cultural Roman condus de Andrei Marga se precizeaza ca Heydar Aliyev a fost "o figura emblematica a Azerbaidjanului contemporan", iar premiul a fost oferit cu ocazia aniversarii a 90 de ani de la nasterea acestuia."Eseul a fost tradus in limbile azera, rusa si engleza si publicat in presa din Azerbaidjan, precum si intr-un volum dedicat aniversarii liderului national azer, lansat cu acelasi prilej la Baku. Premiul a fost acordat unor autori, sase la numar, din diferite tari, selectati de un juriu azer din peste 450 de competitori", se mai arata in comunicatul ICR De asemenea, se precizeaza ca pe parcursul vizitei la Baku, "Horia Garbea a acordat interviuri televiziunii si presei locale, a avut intalniri cu parlamentari si oameni de cultura din Azerbaidjan. S-a mentionat in acest context rolul acordului de cooperare culturala dintre Institutul Cultural Roman si Fundatia Heydar Aliyev, filiala Bucuresti, in extinderea si intensificarea relatiilor culturale dintre Romania si Azerbaidjan".Cateva fragmente din eseul lui Horia Garbea sunt mai mult decat edificatoare."Pentru Azerbaidjan, Heydar Aliyev este ceea ce pentru Turcia reprezina Mustafa Kemal Ataturk, ori pentru statele europene, pentru a nu cobori prea adinc in trecut, oameni politici ca. El este un drapel si o emblema dar este si, efectiv, personalitatea care a rasucit decisiv firul istoriei", apreciaza vicepresedintele ICR in eseul publicat integral de bakunews.ro "Cel mai semnificativ simbol al Azerbaidjanului contemporan este liderul national, fostul presedinte Heydar Aliyev de la nasterea caruia azerii sarbatoresc acum 90 de ani. A condus efectiv tara ca presedinte in ultimii zece ani de viata, realizind enorm pentru Azerbaidjan si in planul organizarii interne si in cel al relatiilor externe(...)Am vazut si mormintul liderului Azer intr-un cimitir asemeni unui parc unde se odihnesc cei mai de seama oameni de stat si de cultura ai tarii. Si acolo se ridica o statuie de bronz. Heydar Aliyev a fost un om potrivit parca pentru a deveni subiect pentru o statuie: era foarte inalt, cupe care trecerea anilor o spiritualizasera. Regret ca nu am avut ocazia sa-l vad pe viu pe acest mare politician al secolului XX, dar ma bucur sa-l fi putut intilni pe fiul sau, actualul presedinte al Azerbaidjanului, in care se regasesc trasaturile dar si calitatile tatalui sau", sustine Horia Garbea.Scriitorul a apelat si la numeroase figuri de stil pentru a-si exprima admiratia fata de fostul presedinte azer."Focul mingiie toate simturile. Focul aduce bucurie vizuala si auditiva, fosnetul flacarii e odihnitor, dar si caldura, miros si chiar gust pentru ca pe focul vetrei se prepara hrana. Heydar Aliyev a fost pentru poporul sau. A ars cu pasiune, a incalzit cu omenie, a adunat in jurul caldurii sale un intreg popor si l-a facut sa activeze pentru un scop nobil, i-a luminat pe oameni cu viziunea sa", considera Horia Garbea.Heydar Aliyev (1923-2003) a fost cel de-al treilea presedinte al Azerbaidjanului. Din 1944 a lucrat in Comitetul Securitatii de Stat (KGB), iar intre 1967-1969 a fost presedintele acestuia. A fost primul azer care a ocupat aceasta pozitie inalta si a devenit general in interiorul sistemului KGB, arata wikipedia.In iulie 1969, Heydar Aliyev a fost ales prim-secretar al Comitetului Central al Partidului Comunist Azer si conducator al republicii. El a ocupat aceasta pozitie pana in decembrie 1982, cand a fost promovat in postul de adjunct al prim-ministrului fostei Uniunii Sovietice, ocupand aceasta functie pana in octombrie 1987. Concomitent, Aliyev a fost si membru al Biroului Politic al Comitetului Central al PCUS.A ocupat functia de presedinte in perioada (1993-2003) dupa care aceasta i-a revenit fiului sau, Ilham Aliyev.In presa occidentala Heydar Aliyev este mentionat ori de cate ori se vorbeste despre cultul personalitatii in statele foste comuniste. El este vazut ca liderul unui regim autocratic stapanit de un adevarat clan cu acces la resursele de petrol ale tarii.Cultul personalitatii lui Aliyev s-a intins pe tot mapamondul. Anul trecut a izbucnit un conflict diplomatic cu Mexicul, dupa ce primaria capitalei mexicane a decis, in urma unor proteste initiate de cetateni, sa inlature din parcul Chapultepec statuia care il reprezenta pe fostul presedinte azer, informeaza Armenpress Ambasadorul acestei tari in Mexic a amenintat ca va apela la instanta in cazul in care se va pune in aplicare aceasta decizie si a sustinut ca relatiile diplomatice dintre cele doua tari vor fi suspendate.Conform sursei citate, pentru instalarea acelui monument guvernul de la Baku a cheltuit 5 milioane de dolari pe renovarea unor parcuri din Mexic.